
Avaliku ürituse „Vana Narva Jõululaat” loa taotluse rahuldamine

1. Asjaolud ja menetluse käik

22.11.2011.a. esitas MTÜ Vana Narva Käsitööliste ja Kaupmeeste Gild, (reg.kood 80303714) Narva Linnavalitsuse Linnavara- ja Majandusametile avaliku ürituse loa taotluse.

MTÜ Vana Narva Käsitööliste ja Kaupmeeste Gild kavandab läbi viia 17.12.2011.a,- 08.01.2012.a, kella 10.00-23.00. avalik üritus „Vana Narva Jõululaat”. Üritus suunatud avalikkusele. Ürituse raames toimub  toiduainete ja tööstuskaupade müük. 
Sihtgrupiks on linnaelanikud ja külalised.  Eeldatav osavõtjate arv on 10 000 inimest. Sissepääs on kõikidele  külastajatele tasuta. Kohapeal on korraldatud alkohoolsete jookide müük. Korra tagamiseks üritusel osalevad korrapidajad ning sõlmitakse turvateenuse osutamise leping. 
Ürituse läbiviimine on kooskõlastatud Politsei- ja Piirivalve Ametiga ning Päästeametiga.

Narva Linnavalitsuse Linnavara- ja Majandusamet kontrollis avaliku ürituse loa taotlust koos selle lisadega, mis on nõutavad Narva Linnavolikogu 06.03.2008 määruse nr 18 „Narva linna avaliku korra eeskiri“ alusel,  ning leidis, et taotlus vastab eelnimetatud määruse nõuetele ning kuulub rahuldamisele.

 

2. Õiguslikud alused

Kohaliku omavalitsuse korralduse seaduse § 30 lõike 1 punkti 2 kohaselt linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

Vastavalt Narva Linnavolikogu 06.03.2008.a. määruse nr 18 „Narva linna avaliku korra eeskiri” § 11 lõikele 1 avaliku ürituse luba vormistatakse Narva Linnavalitsuse korraldusena, millega rahuldatakse loa taotlus.

3. Otsus

3.1. Rahuldada MTÜ Vana Narva Käsitööliste ja Kaupmeeste Gild taotlus avaliku ürituse „Vana Narva Jõululaat” läbiviimiseks. 

3.2. Avaliku ürituse korraldajaks on MTÜ Vana Narva Käsitööliste ja Kaupmeeste Gild, reg.kood 80303714,  Lepa 11, Narva.
3.3. Ürituse läbiviimise kohaks on Tuleviku 10a, Narva
3.4. Avalik üritus toimub 17.12.2011.a - 08.01.2012.a. Igapäevane programm kestab kell 10.00-23 .00
3.5. Avaliku ürituse läbiviimisel tuleb järgida Narva Linnavolikogu 06.03.2008.a määrusega nr 16 „Narva linna heakorra eeskiri“ ja Narva Linnavolikogu 06.03.2008.a määrusega nr 18 „Narva linna avaliku korra eeskiri” kehtestatud nõudeid.

4. Rakendussätted

4.1. Narva Linnavalitsuse Linnavara- ja Majandusametil teha korraldus taotlejale teatavaks 
4.2. Korraldus jõustub seaduses sätestatud korras.

4.3. Käesolevat korraldust on võimalik vaidlustada Tartu Halduskohtu Jõhvi kohtumajas 30 päeva jooksul haldusakti teatavakstegemisest arvates.

